मांगों को लेकर जुलूस निकाल प्रशासन के खिलाफ प्रदर्शन
नागरिकविकास समिति के सदस्यों ने कस्बे की 26 सूत्रीय समस्याओं को लेकर अध्यक्ष बीके गर्ग के नेतृत्व में कस्बे के प्रमुख मार्गों से होकर जुलूस निकाला तथा प्रशासन के खिलाफ नारेबाजी करते हुए पंचायत समिति पहुंचे, जहां उन्होंने एसडीएम को जिला कलेक्टर के नाम ज्ञापन सौंपा तथा समस्या निकारण की मांग की मांग नहीं मानने पर आन्दोलन की चेतावनी दी।
ज्ञापन में बताया कि बसेड़ी में एमजेएम कोर्ट की स्थापना करने, ग्राम न्यायालय अधिकारी की नियुक्ति करने, ममौधन चेक पोस्ट स्थित तहसील ग्राम न्यायालय भवन को तहसील मुख्यालय पर ही स्थापित करने, अस्पताल में स्त्री रोग सहित विभिन्न रोगों के विशेषज्ञ नियुक्त करने, पंचायत स्तर के अस्पतालों को सुधारने, आवारा पशुओं के लिए मवेशी घर की स्थापना करने, चारागाह भूमि से अतिक्रमण हटवाने, सार्वजनिक पुस्तकालय, पशु चिकित्सालय भवन का निर्माण कराने, कस्बे में सीवरेज सिस्टम से पानी निकासी की व्यवस्था कराने, सुलभ शौचालय सार्वजनिक धर्मशाला का निर्माण कराने, बसेड़ी में पेंशनर के लिए एलोपेथिक होम्योपेथिक दवाईयां उपलब्ध कराने, कस्बे में स्टेडि़यम की स्थापना कराने, सरकारी बस स्टैण्ड के लिए रोडवेज बस का निर्माण कराने, बसेड़ी से वाया ममौधन सैंपऊ बसेड़ी से उच्चैन वाया भरतपुर, बसेड़ी से वाया नादनपुर करौली, बसेड़ी से आगरा भरतपुर के लिए रोडवेज बस का संचालन करने, कस्बे में रैन बसेरों की स्थापना करने, पंचायत समिति के पास उपविद्युत केन्द्र पर बाउन्ड्रीवाल कराने, कस्बा स्थित राजकीय उच्च माध्यमिक विद्यालय को महाविद्यालय में क्रमोन्नत करने, नादनपुर सलेमपुर अस्पतालों को क्रमोन्नत करने, बसेड़ी मुख्यालय पर डीवाईएसपी वृत कार्यालय खोले जाने, रेस्ट हाउस डाक बंगला का निर्माण कराने, किसान सेवा केन्द्र का निर्माण कराने, रिहायशी इलाकों से गुजर रही हाईटेंशन लाइन को हटवाने, मुख्य चौराहे से पंचायत समिति बाईपास सड़क का निर्माण कराए जाने, रिक्त पड़े अधिकारियों के पदो को भरने, रेलवे स्टेशन पर स्टेशन मास्टर की नियुक्ति करने, भूतेश्वर पंचमुखी हनुमानजी के बीच पार्वती नदी पर लक्ष्मण झूला बनाए जाने, गौशाला खोलने सहित विभिन्न समस्याओं को लेकर ज्ञापन सौंपा। इस दौरान होतीलाल नागर, महेश कुमार परमार, भीमसिंह परमार, विपुलसिंह परमार, भीमसिंह परमार, छीतरियालाल जाटव, बंगाली सिंह दौपुरा, मनोज शर्मा, रक्षिपाल सिंह, रामकिशन शर्मा सहित कई ग्रामीण मौजूद थे।
बसेड़ी. एसडीएम को ज्ञापन देने जाते ग्रामीण।
hin_Deva hin_Deva hin_Deva hin_Deva